עוד מעט יתפח ויחמיץ בבת אחת  אפשר היה לשאת ואז לתת משהו  במקום נשיאה ונתינה הייתה ספיחה והמתנה שנמאס לה להמתין  והגבר האפריקני שוב ברח בתוכי וחיפש את הלב אפשר היה לנוח על זרי דפנה או פטרוזיליה ולמחזר את ניירות ההתנהגות ולמלא בעקביות ציוני התנהגות  לכל הסביבה ואולי במתכונת אחרת היה מוצא לעצמו הגבר האפריקני תנוחה נוחה יותר בתוכי אבל כעת הוא בועט בבטני ועוד מעט לידה ומוות הייתי מקרי והמקרה שלי היה קשה שורת עצים ליחכה אותי גבוה והייתי עשב ראוי ביותר עכשיו נשארה ממני רק אישה ואני מקרין ממוחי אליכם עבודות דוקומנטריות קצרות של קובריק כדי שתטעמו פעם אחת בשחור לבן את מה שאני לועס בצבעים כבר שנים הייתי מקרי וזה כשלעצמו לא היה מקרי מתוכנן מנווט מסוכן מחווט ומה אם לא עדיף שתניחי אותי בדמיי שיספוג האספלט את הארגמן בלי סיכוי זעיר להצלה וילקט אותי כבר איש חסד אמיתי או לא אחרי שחתיכות זעירות ממני יקשטו עמודי חשמל עדיף שתניחי אותי בלי הכלבי וריאותיי הנפוחות וייגמר בי החמצן מאליו בכליו עוברים שבים ינופפו לי בשני הכיוונים  ולא תהיה עוד צבעונות צבועה מצדי